ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
মানব স্বাস্থ্যক্ষেত্রে আরও অগ্রগতির লক্ষ্যে ভারত ও ফ্রান্সের মধ্যে বিজ্ঞান ও প্রযুক্তি ক্ষেত্রে সহযোগিতায় সিএসআইআর এবং ইনস্টিটিউট পাস্তুর-এর মধ্যে মউ স্বাক্ষর
নয়াদিল্লি, ২৬ জানুয়ারি, ২০২২
মানব স্বাস্থ্যক্ষেত্রে গবেষণায় সহযোগিতার লক্ষ্যে ভারত ও ফ্রান্সের মধ্যে বিজ্ঞান ও প্রযুক্তি ক্ষেত্রে পারস্পরিক সহায়তার এক উল্লেখযোগ্য মাইলফলক হিসেবে গতকাল একটি মউ বা সমঝোতাপত্র স্বাক্ষরিত হয়েছে। এই সমঝোতা অনুযায়ী, ভারতের সিএসআইআর ও ফ্রান্সের ইনস্টিটিউট পাস্তুর যৌথভাবে সংক্রামক রোগ-ব্যাধি এবং বংশগত শারীরিক অসুস্থতার ক্ষেত্রে একযোগে গবেষণা চালাবে। এর ফলে, ভারত ও ফ্রান্সের মানুষ আরও সুলভে এ ধরনের অসুস্থতার ক্ষেত্রে স্বাস্থ্য পরিষেবা পাবেন। সিএসআইআর এবং ইনস্টিটিউট পাস্তুর-এর বিজ্ঞানী তথা গবেষণা প্রতিষ্ঠানগুলির মধ্যে মানব স্বাস্থ্যক্ষেত্রে সহযোগিতার লক্ষ্যে সমঝোতাপত্র অনুযায়ী বিজ্ঞান ও প্রযুক্তি ক্ষেত্রের সম্ভাবনাময় দিকগুলি নিয়ে নেটওয়ার্ক ব্যবস্থা গড়ে তোলার সংস্থান রয়েছে।
সিএসআইআর-এর মহানির্দেশক ডঃ শেখর সি মান্ডে এবং ফ্রান্সের ইনস্টিটিউট পাস্তুর-এর প্রেসিডেন্ট অধ্যাপক স্টেওয়ার্ট কোল দুই প্রতিষ্ঠানের পক্ষ থেকে সমঝোতাপত্রে স্বাক্ষর করেন। ভারতে নিযুক্ত ফ্রান্সের রাষ্ট্রদূত ইমানুয়েল লেনেইন দুই দেশের মধ্যে এই উদ্যোগের প্রশংসা করে বিজ্ঞান ও প্রযুক্তি ক্ষেত্রে পারস্পরিক সম্পর্ক আরও বাড়াতে সমঝোতাপত্রের তাৎপর্য ব্যাখ্যা করেন। ফ্রান্সে নিযুক্ত ভারতের রাষ্ট্রদূতের পক্ষ থেকে ডেপুটি চিফ অফ মিশন ডঃ প্রফুল্ল চন্দ্র শর্মা এই সহযোগিতায় পূর্ণ সমর্থন জানিয়ে বিশ্ব মানবের কল্যাণে স্বাস্থ্যক্ষেত্রে এ ধরনের উদ্যোগকে অত্যন্ত তাৎপর্যপূর্ণ বলে উল্লেখ করে জানান, বর্তমান মহামারীর প্রেক্ষিতে এই সমঝোতাপত্র অত্যন্ত কার্যকর হয়ে উঠবে। মউ স্বাক্ষর অনুষ্ঠানে ভারতের বিদেশ মন্ত্রকের এবং ফ্রান্সের বিদেশ মন্ত্রকের প্রতিনিধিরা উপস্থিত ছিলেন। সিএসআইআর-এর স্বাস্থ্য পরিচর্যা ক্ষেত্রের উচ্চপদস্থ আধিকারিক, ইনস্টিটিউট পাস্তুর-এর ১৫ সদস্যের প্রতিনিধিদল ভার্চ্যুয়াল পদ্ধতিতে এক বৈঠকে অংশ নেন। উভয় প্রতিষ্ঠানের বিজ্ঞানীরা ২০১৯ সালে শুরু হওয়া বিজ্ঞান ও প্রযুক্তি ক্ষেত্রে পারস্পরিক সহযোগিতার কথা স্মরণ করে বলেন, মানব স্বাস্থ্যের কল্যাণে সেল বায়োলজি, ভাইরলজি, ভ্যাক্সিন উদ্ভাবন, সংক্রামক রোগ-ব্যাধি, জেনেটিক্স স্টাডিজ প্রভৃতি ক্ষেত্রে একযোগে কাজ করার অপার সম্ভাবনা রয়েছে। মানবকল্যাণের স্বার্থে ফলপ্রসূ সহযোগিতা গড়ে তুলতে ফ্রান্সের ইনস্টিটিউট পাস্তুর-এর সঙ্গে সিএসআইআর একযোগে কাজ করতে আগ্রহী।
CG/BD/DM/
(Visitor Counter : 111
প্রতিরক্ষামন্ত্রক
বিআরও অস্থায়ী শ্রমিকদের সন্তানদের লেখাপড়ার ব্যবস্থা করেছে
নতুন দিল্লি, ২১ আগস্ট, ২০২১
উত্তরপ্রদেশের ধারাসু- গঙ্গোত্রী সড়ক সহ বেশ কয়েকটি প্রকল্পে সীমান্ত সড়ক সংগঠনের  অস্থায়ী শ্রমিকরা কর্মরত। বিআরও, অস্থায়ী শ্রমিকদের সন্তানদের শিক্ষিত করার এক মহতী উদ্যোগ গ্রহণ করেছে। দুর্গম পার্বত্য অঞ্চলের মোবাইল সংযোগ সহ ন্যূনতম পরিষেবা পাওয়া যায় না। বিআরও–র আধিকারিকরা সংশ্লিষ্ট অঞ্চলে বসবাসরত শিশুগুলির লেখাপড়ার জন্য বেশ কিছু উদ্যোগ নিয়েছে।
উত্তর কাশী জেলার গঙ্গোত্রী মহাসড়কে কর্মরত জুনিয়ার ইঞ্জিনিয়ার রাহুল যাদব এবং সুবেদার সন্দেশ পাওয়ার ঝাংলা, হিন্দোলীগড় এবং নাগায় ২১শে জুলাই থেকে তিনটি ক্যাম্পে শিশুদের পড়াশোনা করানোর উদ্যোগ নিয়েছেন। পরিযায়ী শ্রমিকরা যখন কাজে থাকবেন, তখন তাদের সন্তানদের লেখাপড়া করানো হবে। বর্তমানে ৬০ থেকে ৭০টি শিশু এই উদ্যোগে সামিল হয়েছে। বিআরও –র আধিকারিকরা ‘গুঞ্জ’ অসরকারী সংগঠনের সাহায্যে শিশুগুলিকে জামাকাপড় এবং খাদ্য সামগ্রী বিতরণ করছে। আগামী দিনে পরিযায়ী শ্রমিকদের সন্তানদের লেখাপড়ার আরো সুযোগ করে দিতে বিআরও, বেশ কিছু পরিকল্পনা গ্রহণ করেছে।
কৌশলগত দিক দিয়ে সীমান্তবর্তী অঞ্চলের সড়ক নির্মাণ অত্যন্ত গুরুত্বপূর্ণ। বিআরও, দুর্গম পার্বত্য আঞ্চলে যে প্রকল্পগুলি বাস্তবায়িত করে, সেগুলির কাজ মূলত অস্থায়ী শ্রমিকরাই করে থাকেন। দীর্ঘ দিন ধরে ঝাড়খন্ড বা নেপাল সীমান্তের বাসিন্দারা নিজেদের বাড়ি ঘর ছেড়ে দুর্গম অঞ্চলে পরিযায়ী শ্রমিক হিসেবে কাজ করেন। নতুন এই উদ্যোগের ফলে তরুণ শ্রমিকদের মনে আস্থা তৈরি হবে, যে সংগঠনের জন্য তারা কাজ করছেন, সেই সংস্থা তাদের কল্যাণে ভাবনা চিন্তা করে। এই উদ্যোগের ফলে ঐ সব শ্রমিকদের সন্তানরাও শিক্ষার সুযোগ পাচ্ছে।
CG/CB/SFS
(Visitor Counter : 128
প্রধানমন্ত্রীরদপ্তর
এশিয়ান গেমস ২০২২ -এ ১০মিটার এয়ার পিস্তল ইভেন্টে মিক্সড দলের রৌপ্যপদক জয়ে প্রধানমন্ত্রী আনন্দিত
নতুনদিল্লি, ৩০শে সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী হাংঝৌতে অনুষ্ঠিত এশিয়ান গেমস ২০২২ -এ ১০মিটার এয়ার পিস্তল ইভেন্টে মিক্সড দল রৌপ্যপদক জয়লাভ করায় সরবজোত সিং এবং দিব্যা টিএসকে অভিনন্দন জানিয়েছেন।
এক্স পোস্টের এক বার্তায় প্রধানমন্ত্রী বলেছেন,
“এশিয়ান গেমস ২০২২ -এ ১০মিটার এয়ার পিস্তল ইভেন্টে মিক্সড দল রৌপ্যপদক জয়লাভ করায় সরবজোত সিং এবং দিব্যা টিএস-এর জন্য আমরা গর্বিত। তাঁদের সাফল্যের জন্য আমি অভিনন্দন জানাই। তাঁদের মেধা, অধ্যবসায় এবং দলগতভাবে কাজ করার উদ্যোগ প্রশংসনীয়, যা দেশের যুবসম্প্রদায়ের কাছে অনুপ্রেরণাদায়ক।“
PG/CB/AS
(
প্রধানমন্ত্রীরদপ্তর
প্রধানমন্ত্রী ৩৭তম প্রগতির বৈঠকে পৌরোহিত্য করেছেন
নয়াদিল্লি, ২৫ অগাস্ট, ২০২১
প্রধানমন্ত্রী শ্রী নরেন্দ্র মোদী নতুন দিল্লিতে সক্রিয় প্রশাসন ও নির্দিষ্ট সময়ে কর্মসূচি বাস্তবায়নের জন্য তথ্য যোগাযোগ প্রযুক্তি-ভিত্তিক বহুস্তরীয় মঞ্চ প্রগতির ৩৭তম বৈঠকে পৌরোহিত্য করেছেন। এইসব প্রকল্পগুলি বাস্তবায়নে কেন্দ্র ও রাজ্য সরকারগুলিও যুক্ত রয়েছে।
বৈঠকে ৮টি প্রকল্প ও ১টি কর্মসূচির পর্যালোচনা করা হয়। এই ৮টি প্রকল্পের মধ্যে রেল এবং সড়ক পরিবহণ ও মহাসড়ক মন্ত্রকের ৩টি করে প্রকল্প, বিদ্যুৎ মন্ত্রকের ২টি প্রকল্প রয়েছে। উত্তর প্রদেশ, মধ্যপ্রদেশ, পাঞ্জাব, হিমাচল প্রদেশ, গুজরাট, রাজস্থান, মহারাষ্ট্র, হরিয়ানা, ছত্তিশগড়, অরুণাচল প্রদেশ, সিকিম, উত্তরাখন্ড, মণিপুর ও দিল্লি – ১৪টি রাজ্যের জন্য এই ৮টি প্রকল্পে মোট ব্যয় বরাদ্দ ১,২৬,০০০ কোটি টাকা।
প্রধানমন্ত্রী প্রতিটি প্রকল্প সঠিক সময়ে সম্পন্ন করার ওপর গুরুত্ব দেন। শ্রী মোদী ‘এক দেশ, এক রেশন কার্ড’ কর্মসূচির পর্যালোচনা করেন। নাগরিকরা যাতে এর সুফল পান, তা নিশ্চিত করতে তিনি আধিকারিকদের সবধরনের প্রযুক্তির সাহায্য নিতে পরামর্শ দেন।
শ্রী মোদী বিভিন্ন রাজ্যে অক্সিজেন প্ল্যান্ট তৈরি এবং হাসপাতালগুলিতে শয্যার বিষয়ে রাজ্যের আধিকারিকদের নজরদারি চালাতে বলেছেন।
প্রগতির ৩৬তম বৈঠকে মোট ২৯২টি প্রকল্পের পর্যালোচনা করা হয়। এই প্রকল্পগুলির জন্য ব্যয় হবে ১৩ লক্ষ ৭৮ হাজার কোটি টাকা।
CG/CB/SB
(
বিজ্ঞানওপ্রযুক্তিমন্ত্রক
ভারতের হাইড্রোজেন ও জ্বালানি সেল গবেষণা সম্পর্কিত কাজকর্ম নিয়ে একটি সঙ্কলন প্রকাশ
নয়াদিল্লি, ১৪ অক্টোবর, ২০২০
ভারতে হাইড্রোজেন সম্পর্কে চলতি গবেষণামূলক কাজকর্মগুলির বিভিন্ন দিক নিয়ে একটি সঙ্কলন প্রকাশিত হয়েছে। হাইড্রোজেন সম্পর্কিত এই গবেষণাধর্মী কাজে একাধিক বিজ্ঞানী, শিল্প সংস্থা, বিভিন্ন সহযোগী প্রতিষ্ঠান এবং শিক্ষা প্রতিষ্ঠান যুক্ত রয়েছে। হাইড্রোজেন ও জ্বালানি সেলের গবেষণা সম্পর্কিত এই সঙ্কলনটি প্রকাশ করেন বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা।
ইন্ডিয়া কান্ট্রি স্টেটাস রিপোর্ট অন হাইড্রোজেন অ্যান্ড ফুয়েল সেল বা হাইড্রোজেন ও জ্বালানি সেল সম্পর্কিত ভারতের গবেষণামূলক প্রতিবেদন শীর্ষক সঙ্কলনটিতে ভারতে হাইড্রোজেন ক্ষেত্রের ব্যবহার বাড়াতে বিভিন্ন উন্নয়নমূলক কর্মসূচি ও রণকৌশল সম্পর্কে বিস্তারিত তথ্য রয়েছে। 'মিশন ইনোভেশন রিনিউয়েবল অ্যান্ড ক্লিন হাইড্রোজেন চ্যালেঞ্জ' সংক্রান্ত কর্মসূচিতে অংশগ্রহণকারী দেশ হিসেবে ভারতের অঙ্গীকারের প্রেক্ষিতে হাইড্রোজেন-ভিত্তিক অর্থনীতির প্রসারে অগ্রাধিকার দেওয়া হচ্ছে।
আমাদের মিশ্র জ্বালানি শক্তির ক্ষেত্রে পুনর্নবীকরণযোগ্য শক্তির আরও বেশি ব্যবহার বাড়ানোর উদ্দেশ্যই হল কার্বন নিঃসরণের পরিমাণ কমিয়ে ধার্য লক্ষ্য পূরণ করা। অবশ্য, কার্বন নিঃসরণ কমানোর একাধিক পন্থা রয়েছে। সময় ও পরিস্থিতি অনুযায়ী এ ধরনের পন্থাগুলি প্রয়োগ করা হয়। পুনর্নবীকরণযোগ্য শক্তি উৎপাদন থেকে উৎপাদিত হাইড্রোজেনকে পরিচ্ছন্ন শক্তির উৎস হিসেবে বিবেচনা করা হয়। তাই, শক্তির উৎস হিসেবে হাইড্রোজেন আগামী কয়েক দশকে জলবায়ু পরিবর্তনের ক্ষেত্রে গুরুত্বপূর্ণ ভূমিকা পালন করতে পারে।
হাইড্রোজেন থেকে ইউনিট-প্রতি অধিক শক্তি উৎপাদিত হয় যা গ্যাসোলিনের তুলনায় তিনগুণ বেশি। উপযুক্ত জ্বালানি সেল সহ শক্তি প্রয়োগের ক্ষেত্রে হাইড্রোজেন ব্যবহার করা হচ্ছে। অবশ্য, পুনর্নবীকরণযোগ্য হাইড্রোজেন উৎপাদনে একাধিক গুরুত্বপূর্ণ বিষয় যুক্ত রয়েছে। এর মধ্যে রয়েছে নতুন ধরনের উৎপাদন যন্ত্রপাতি আবিষ্কার, ইলেক্ট্রোলাইটস, উৎপাদিত শক্তি সঞ্চয় ব্যবস্থা, সুরক্ষা এবং শক্তির গুণমান। তাই, হাইড্রোজেন প্রযুক্তি বিশ্ব উষ্ণায়ন কমাতে সাহায্য করতে পারে। এমনকি, আগামী দশকগুলিতে শক্তি ব্যবস্থায় হাইড্রোজেন শক্তির অন্যতম উৎস হিসেবে গুরুত্বপূর্ণ অবদান রাখতে পারে।
CG/BD/DM
(Visitor Counter : 157
প্রধানমন্ত্রীরদপ্তর
প্রধানমন্ত্রী আমেদাবাদে কেভাডিয়া এবং সবরমতী রিভারফ্রন্টের মধ্যে সি-প্লেনের যাতায়াত পরিষেবার সূচনা করেছেন
নতুন দিল্লি, ৩১শে অক্টোবর, ২০২০
প্রধানমন্ত্রী কেভাডিয়ায় জল বিমানবন্দর এবং আমেদাবাদে সবরমতী রিভারফ্রন্টের সঙ্গে কেভাডিয়ার একতার মূর্তি পর্যন্ত সংযোগকারী সি-প্লেন পরিষেবার সূচনা করেছেন।
শ্রী মোদী আমেদাবাদের সবরমতী রিভারফ্রন্টে জল বিমানবন্দর এবং সবরমতী রিভারফ্রন্ট থেকে কেভাডিয়া পর্যন্ত সি-প্লেন পরিষেবারও উদ্বোধন করেছেন। এটি হল শেষ মাইল পর্যন্ত সংযোগের অঙ্গ হিসেবে একগুচ্ছ জল বিমানবন্দরের অন্যতম।
সি-প্লেন, ভূমিতে নামতে পারে এবং জল থেকে উড়তে পারে। ফলে যে সমস্ত জায়গায় ল্যান্ডিং স্ট্রিপ বা রানওয়ে নেই সেখানে সুবিধা হবে। এর ফলে যে সমস্ত এলাকা ভূপ্রকৃতির জন্য সমস্যার সম্মুখীন তাদের সাহায্য করবে এবং ভারতের দুর্গমতম এলাকাকে মূল স্রোতের বিমান পরিষেবায় অন্তর্ভুক্ত করবে। এর জন্য বিমানবন্দর ও রানওয়ে গড়তে বেশি খরচ লাগবে না। এই ছোট ছোট পাকাপোক্ত পাখনা লাগানো এয়ারপ্লেনগুলি লেক, ব্যাকওয়াটার, ড্যামের মতো জলা জায়গা, নুড়ি এবং ঘাসের ওপর নামতে পারে। ফলে বিভিন্ন পর্যটন কেন্দ্রে যাওয়াও সহজ হবে।
(CG/AP/SFS
জলশক্তি মন্ত্রক
কৃষি সেচ ব্যবস্থাপনার মাধ্যমে উৎপাদনশীলতা বৃদ্ধি
নতুন দিল্লি, ২২ জুলাই,২০২১
বিশ্ব ব্যাংক তামিলনাড়ুর কৃষি সেচ ব্যবস্থার আধুনিকীকরণ প্রকল্পে ৩১৮ মিলিয়ন মার্কিন ডলার ঋণ দিয়েছে। ভারতীয় মুদ্রায় এর পরিমাণ ২০৭৩ কোটি টাকা, যা মূল প্রকল্পের ৭০ শতাংশ খরচ বহন করবে। আগামী সাত বছরের জন্য এর ঋণ দেওয়া হয়েছে। উদ্দেশ্য, কৃষি সেচ ব্যবস্থার মাধ্যমে ফসলের উৎপাদন বাড়ানোর পাশাপাশি জল সম্পদের ব্যবস্থাপনা গড়ে তোলা। ইন্টার ন্যাশনাল ব্যাংক ফর রিকনস্ট্রাকশন এন্ড ডেভেলপমেন্ট, আইবিআরডি এই প্রকল্পের জন্য ইতিমধ্যেই গত ৭ জুলাই, ১৩৩.১৮ মার্কিন ডলার মঞ্জুর করেছে। এই প্রকল্পে রাজ্যের পক্ষ থেকে বরাদ্দ করা হয়েছে ১৩৬ মিলিয়ন মার্কিন ডলার। যা কিনা প্রকল্পের মোট বরাদ্দের ৩০ শতাংশ। ইতিমধ্যেই রাজ্যের তরফ থেকে ৪০৯.৮৮ কোটি টাকা মঞ্জুর করা হয়েছে।
যদিও এটি রাজ্য স্তরের প্রকল্প তাই এক্ষেত্রে কেন্দ্রীয় সরকারের কোন অনুমোদন দেওয়ার কোন প্রশ্ন নেই।
আজ লোকসভায় এক প্রশ্নের উত্তরে কেন্দ্রীয় জল শক্তি ও আদিবাসী বিষয়ক মন্ত্রকের প্রতিমন্ত্রী শ্রী বিশ্বেশ্বর টুডু এই তথ্য জানিয়েছেন।
CG/ SB
(Visitor Counter : 68
প্রধানমন্ত্রীরদপ্তর
‘জ্যোতির্বিজ্ঞানের সাহায্যে নৈশাকাশ পর্যটন’ : উদ্যোগের প্রশংসা করলেন প্রধানমন্ত্রী
নয়াদিল্লি, ২৯ মার্চ, ২০২৩
টেলিস্কোপের মাধ্যমে রাতের আকাশ পর্যবেক্ষণের উদ্দেশ্যে সাধারণ মানুষ দলে দলে সমবেত হচ্ছেন মিরামার সৈকতে। এই উদ্যোগের জন্য গোয়ার সায়েন্স সেন্টার অ্যান্ড প্ল্যানেটেরিয়াম কর্তৃপক্ষের বিশেষ প্রশংসা করেছেন প্রধানমন্ত্রী শ্রী নরেন্দ্র মোদী। এই উদ্যোগের নাম দেওয়া হয়েছে ‘জ্যোতির্বিজ্ঞানের সাহায্যে নৈশাকাশ পর্যটন’।
এ সম্পর্কে ন্যাশনাল কাউন্সিল অফ সায়েন্স মিউজিয়ামের এক ট্যুইট বার্তার উত্তরে প্রধানমন্ত্রী বলেছেন, “এই উদ্যোগ যে সফল হয়েছে, তা দেখে আমি খুশি। কয়েক বছর আগে মন কি বাত – এর এক অনুষ্ঠানে ভারতীয় জ্যোতির্বিজ্ঞানের সমৃদ্ধ ঐতিহ্যের কথা আমি তুলে ধরেছিলাম।
(PG/SKD/SB
অসামরিকবিমানপরিবহণমন্ত্রক
কোভিড-১৯-এর বিরুদ্ধে লড়াইয়ে সহায়তা দিতে ভুবনেশ্বর বিমানবন্দর থেকে অত্যাবশ্যকীয় চিকিৎসা সামগ্রীর সরবরাহ অব্যাহত রয়েছে
নয়াদিল্লি, ১৩ মে, ২০২১
কোভিড-১৯-এর বিরুদ্ধে লড়াইয়ে দেশের প্রচেষ্টাকে আরও জোরদার করতে প্রতিটি বিমানবন্দর অত্যাবশ্যক চিকিৎসা সামগ্রীর পরিবহণ অব্যাহত রেখেছে। ভারতীয় বিমানবন্দর কর্তৃপক্ষ ভুবনেশ্বর বিমানবন্দর থেকে দিবারাত্রি অত্যাবশ্যকীয় চিকিৎসা সামগ্রীর সরবরাহ অব্যাহত রেখেছে। এই কাজে বিমানবন্দরের সঙ্গে যুক্ত অংশীদাররাও সক্রিয় ভূমিকা পালন করছে।
উল্লেখ করা যেতে পারে, একাধিক বিমান সংস্থা ভুবনেশ্বর বিমানবন্দর থেকে গত ৯ মে পর্যন্ত ৬৬৯ বাক্স  কোভিড টিকা দেশের বিভিন্ন প্রান্তে পৌঁছে দিয়েছে। দেশে চিকিৎসার জন্য ব্যবহৃত অক্সিজেন ঘাটতি মেটাতে ভারতীয় বিমানবাহিনীর ৭৫টি বিমানে করে ১৫৬টি খালি অক্সিজেন ট্যাঙ্কার, ৫২৬টি অক্সিজেন কনসেনট্রেটর, ১৩০টি অক্সিজেন সিলিন্ডার পরিবহণ করেছে। বিভিন্ন বিমান সংস্থাও ৪১টি অক্সিজেন কনসেনট্রেটর পরিবহণ করেছে। বিদেশ থেকে ৩,৫০০টি ১০ লিটার ধারণক্ষমতা সম্পন্ন অক্সিজেন সিমলেস সিলিন্ডার এবং ১,৫২০টি ৪৬.৭ লিটার ধারণক্ষমতা সম্পন্ন অক্সিজেন সিলিন্ডার দেশে উড়িয়ে আনা হবে।
অত্যাবশ্যক কোভিড সামগ্রী সরবরাহ / পরিবহণের পাশাপাশি ভুবনেশ্বর বিমানবন্দরে কোভিড-১৯ সংক্রান্ত যাবতীয় নীতি-নির্দেশিকা ও প্রোটোকল অক্ষরে অক্ষরে মেনে চলা হচ্ছে। যাত্রীদের স্বার্থ সুরক্ষায় এই পদক্ষেপ নেওয়া হয়েছে। বিমানবন্দরের কর্মীরা নিয়মিতভাবে যাত্রীদের কোভিড আদর্শ আচরণগুলি মেনে চলার পরামর্শ দিচ্ছেন। কোভিড আদর্শ আচরণ সম্পর্কে সচেতনতা গড়ে তুলতে বিমানবন্দর কর্তৃপক্ষের উদ্যোগে টার্মিনাল চত্বরে সতর্কতামূলক বিভিন্ন বার্তা প্রদর্শন করা হচ্ছে।
সমস্ত বিমানবন্দর কোভিডের বিরুদ্ধে একজোট হয়ে লড়াইয়ের চেষ্টা চালিয়ে যাচ্ছে। ভুবনেশ্বর বিমানবন্দর কর্তৃপক্ষের উদ্যোগে বিমানবন্দরের কর্মচারী ও অংশীদারদের জন্য ইতিমধ্যেই কোভিড টিকাকরণ শিবির আয়োজিত হচ্ছে।
CG/BD/DM
(Visitor Counter : 183
ভূ-বিজ্ঞানমন্ত্রক
পশ্চিমবঙ্গ-বাংলাদেশ উপকূল সন্নিহিত বঙ্গোপসাগরের উত্তর-পশ্চিমে নিম্নচাপ ঘনীভূত
সমুদ্র উত্তাল থাকবে, মৎস্যজীবীদের উত্তর বঙ্গোপসাগর এবং পশ্চিমবঙ্গ-বাংলাদেশ উপকূলে মাছ ধরতে যেতে নিষেধ করা হচ্ছে
নয়াদিল্লি, ২৩ অক্টোবর, ২০২০
ভারতীয় আবহাওয়া দপ্তরের ঘুর্ণিঝড় সতর্কতা কেন্দ্রের সর্বশেষ পর্যবেক্ষণ অনুসারে উত্তর-পশ্চিম বঙ্গোপসাগরে ওডিশা উপকূল সংলগ্ন অঞ্চলে সৃষ্ট নিম্নচাপটি উত্তর – উত্তর পূর্ব দিকে অগ্রসর হচ্ছে। আজ আরও পরের দিকে এটি পশ্চিমবঙ্গ-বাংলাদেশ ভূখন্ডে প্রবেশ করবে। বিকেল ৫টা ৩০ মিনিট নাগাদ ২২.৩ ডিগ্রি অক্ষাংশ ও ৮৯.১ ডিগ্রি দ্রাঘিমাংশ রেখার সন্নিহিত অঞ্চল দিয়ে এই ঘূর্ণিঝড় প্রবাহিত হবে। পশ্চিমবঙ্গের সাগরদ্বীপ এবং বাংলাদেশের খেপুপাড়ার মধ্যবর্তী অঞ্চল দিয়ে এটি মূল ভূখন্ডে প্রবেশ করবে। সেই সময় এর গতিবেগ থাকবে প্রতি ঘন্টায় ৩৫-৫৫ কিলোমিটার। ২৪ তারিখ সকাল ৫টা ৩০ মিনিটে এই নিম্নচাপ ২৩.৫ ডিগ্রি অক্ষাংশ ও ৮৯.৮ ডিগ্রি দ্রাঘিমাংশে অবস্থান করবে। সেই সময় অবশ্য এর ক্ষমতা হ্রাস পাবে।
সতর্কতা :
বৃষ্টিপাত – ত্রিপুরার কোনও কোনও অংশে আজ হাল্কা থেকে মাঝারি  বৃষ্টি হবে। কোনও কোনও অঞ্চলে প্রবল বৃষ্টিপাতের  সম্ভাবনা রয়েছে। নাগাল্যান্ড, মণিপুর, মিজোরাম, দক্ষিণ আসাম ও মেঘালয়ের কোনও কোনও অঞ্চলে ভারী থেকে অতিভারী বৃষ্টি হবে। আসামের বাকি জেলাগুলিতে ইতস্তত ভারী বৃষ্টিপাতের সম্ভাবনা রয়েছে।
২৪শে অক্টোবর আসাম, মেঘালয়, নাগাল্যান্ড, মণিপুর, মিজোরাম ও ত্রিপুরায় হাল্কা থেকে ভারী বৃষ্টিপাতের সম্ভাবনা রয়েছে। দু-একটি জায়গায় প্রবল বর্ষণ হতে পারে।
বায়ু প্রবাহে সতর্কতা – উত্তর বঙ্গোপসাগর, পশ্চিমবঙ্গ ও বাংলাদেশ উপকূলে ঘন্টায় ৪৫-৬৫ কিলোমিটার বেগে আগামী ২৪ ঘন্টা বায়ু প্রবাহের পূর্বাভাস দেওয়া হয়েছে। উত্তর ওডিশা উপকূলে ঘন্টায় ৪০-৬০ কিলোমিটার বেগে ঝড়ো হাওয়া বয়ে যাবে।
সমুদ্রের অবস্থা – আগামী ২৪ ঘন্টা উত্তর ও মধ্য বঙ্গোপসাগর, উত্তর ওডিশা, পশ্চিমবঙ্গ ও বাংলাদেশ উপকূলে সমুদ্র উত্তাল থাকবে।
মৎস্যজীবীদের প্রতি সতর্কবার্তা – উত্তর বঙ্গোপসাগর এবং পশ্চিমবঙ্গ – বাংলাদেশ উপকূলে আগামী ২৪ ঘন্টায় মৎস্যজীবীদের সমুদ্রে যেতে নিষেধ করা হচ্ছে। ওডিশা উপকূলে আগামী ১২ ঘন্টা মৎস্যজীবীদের মাছ ধরতে যেতে নিষেধ করা হচ্ছে।
২৩শে অক্টোবর দক্ষিণ আসাম, পূর্ব মেঘালয়, নাগাল্যান্ড, মণিপুর, মিজোরাম ও ত্রিপুরায় প্রভাব – নীচু এলাকাগুলিতে জল জমে বন্যার সম্ভাবনা আছে। শহরাঞ্চলে আন্ডারপাসগুলি বন্ধ হয়ে যাবে। পার্বত্য অঞ্চলে ভূমিধ্বসের সম্ভাবনা রয়েছে। প্রবল বৃষ্টিপাতের কারণে দৃশ্যমান্যতা হ্রাস পাবে। শহরাঞ্চলে যানচলাচল ব্যহত হবে। কাঁচা রাস্তা ও ঝুঁকিপূর্ণ কাঠামোর ক্ষতি হতে পারে। ঝড়ো হাওয়ার ফলে ফলের বাগিচা ও চাষের জমিতে ক্ষতির সম্ভাবনা রয়েছে। বিভিন্ন নদী অববাহিকায় বন্যার সতর্কতা জারি করা হয়েছে।
প্রয়োজনীয় ব্যবস্থা : সুন্দরবনের বন্যপ্রাণী, জীব বৈচিত্র্য রক্ষার জন্য প্রয়োজনীয় ব্যবস্থা নিতে পরামর্শ দেওয়া হচ্ছে। বাড়ি থেকে বেরোনোর আগে যান চলাচল সম্পর্কিত সতর্কতা মেনে চলুন। যেসব এলাকায় জল জমে যায় সেই সব জায়গা এবং ঝুঁকিপূর্ণ কাঠামোতে যাঁরা বসবাস করেন, বিশেষ করে তাঁদেরকে সতর্ক করা হচ্ছে।
মৌসম অ্যাপের মাধ্যমে নির্দিষ্ট এলাকার আবহাওয়ার পূর্বাভাস ও সতর্কতা সম্পর্কে তথ্য পাওয়া যাবে। মেঘদূত অ্যাপের মাধ্যমে কৃষি কাজ সম্পর্কিত জল-হাওয়ার খবর এবং দামিনী অ্যাপের সাহায্যে বজ্রপাত সম্পর্কিত সতর্কতা জানা যাবে।
(CG/CB/SB
অসামরিকবিমানপরিবহণমন্ত্রক
৭০ হাজার কিলোমিটারের বেশী দূরত্ব অতিক্রম করেছে লাইফলাইন উড়ান
প্রত্যন্ত অঞ্চলে চিকিৎসা সামগ্রী পৌঁছে দিতে চালানো হচ্ছে মালবাহী উড়ান
নয়াদিল্লি, ০১ এপ্রিল, ২০২০
লাইফলাইন উড়ান কার্গো বিমান পরিষেবার আওতায় আজ পর্যন্ত যে ৭৪ টি বিমান চালানো হয়েছে তাঁর মধ্যে ৫৬ টি চালিয়েছে এয়ার ইন্ডিয়ার বিভিন্ন সংস্থা। ২৬-৩১ মার্চ, ২০২০ এই ৬ দিনে এয়ার ইন্ডিয়া, অ্যলাএন্স এয়ার, ভারতীয় বিমান বাহিনী, পবন হন্স ও বেসরকারি বিমান সংস্থা গুলি এই সমস্ত বিমান চালিয়েছে। এই ক’দিনে বিমানগুলি ৭০ হাজার কিলোমিটারের বেশী দূরত্ব অতিক্রম করেছে এবং ৩৮ টন পণ্য পরিবহণ করেছে।
যে সমস্ত পণ্য পরিবহণ করা হয়েছে তার মধ্যে রয়েছে মাস্ক, দস্তানা এবং অন্যান্য প্রয়োজনীয় পণ্য সামগ্রী।
দু দেশের মধ্যে অতি প্রয়োজনীয় চিকিৎসা সামগ্রী আদান প্রদানের জন্য আন্তর্জাতিক ক্ষেত্রে এয়ার ইন্ডিয়া চিন এর সাথে কার্গো এয়ার ব্রিজ স্থাপনের প্রচেষ্টা চালাচ্ছে। ৩ এপ্রিল, ২০২০ থেকে উড়ান চালানর সম্ভাবনা আছে। কোভিড-১৯ এর প্রতিরোধে যে লড়াই শুরু হয়েছে তার একজন অংশীদার দেশের প্রত্যন্ত অঞ্চলে চিকিৎসা সামগ্রী পৌঁছে দিতে অসামরিক বিমান পরিবহণ মন্ত্রক ও বিমান সংস্থাগুলি প্রতিস্রুতিবদ্ধ।
CG/SDG
(Visitor Counter : 68
পর্যটনমন্ত্রক
পর্যটনস্থল উন্নতিসাধনের প্রচেষ্টায় চিহ্নিত হল দেশের ১৭টি পর্যটনস্থল
নয়াদিল্লি, ২৪ জুলাই, ২০১৮
২০১৮-১৯-এর বাজেট ঘোষণার প্রেক্ষিতে কেন্দ্রীয় পর্যটন মন্ত্রক প্রখ্যাত পর্যটনস্থল উন্নয়ন প্রকল্পের অন্তর্গত বিকাশ কর্মকান্ড অব্যাহত রাখার জন্য দেশের ১৭টি পর্যটনস্থলকে চিহ্নিত করেছে। এগুলির মধ্যে রয়েছে উত্তরপ্রদেশের তাজমহল ও ফতেপুর সিক্রি; মহারাষ্ট্রের অজন্তা ইলোরা; দিল্লির হুমায়ুনের সমাধিস্থল, লাল কেল্লা ও কুতুব মিনার; গোয়ার কোলবা সৈকত; রাজস্থানের আজমের দূর্গ; গুজরাটের সোমনাথ ও ঢোলাভিরা; মধ্যপ্রদেশের খাজুরাহো; কর্ণাটকের হাম্পি; তামিলনাড়ুর মহাবলিপুরম; অসমের কাজিরাঙ্গা, কেরলের কুমারাকম এবং বিহারের মহাবোধি।
পর্যটন মন্ত্রক সামগ্রিকভাবে বিভিন্ন পর্যটনস্থলের উন্নয়ন ঘটাবে যেমন পর্যটনস্থলগুলির মধ্যে উন্নত সংযোগ ঘটানো ছাড়াও পর্যটনস্থলে উন্নত সুযোগ-সুবিধা এবং দক্ষতার বিকাশেরও চেষ্টা করবে। স্থানীয় সমাজকে উন্নয়ন প্রকল্পের অন্তর্ভুক্ত করা হবে এবং এক্ষেত্রে বেসরকারি বিনিয়োগও আহ্বান করা হবে।
প্রসঙ্গত, উন্নয়নকল্পে গৃহীত সৌধগুলি ভারতের পুরাতাত্ত্বিক সমীক্ষা এবং রাজ্য পুরাতাত্ত্বিক বিভাগের অন্তর্গত। অতএব, উভয়ের সহযোগিতাতেই সৌধগুলির উন্নতিসাধনের প্রচেষ্টা চালানো হবে। এই পরিকল্পনার অন্তর্গত থাকছে সৌধগুলির পরিচ্ছন্নতার বিষয়টিও।
আজ রাজ্যসভায় লিখিতভাবে এই তথ্য জানান স্বাধীন ভারপ্রাপ্ত কেন্দ্রীয় পর্যটন প্রতিমন্ত্রী শ্রী কে জে আলফন্স।
CG/SSS/DM/….
(Visitor Counter : 32
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৮৪ কোটি ০৭ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৬ কোটি ৬৮ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৪ মার্চ, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮৪ কোটি ৭ লক্ষ ৫৭ হাজার ৪৭৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ৬৮ লক্ষ ৬৮ হাজার ২২৬টি টিকার ডোজ হাতে রয়েছে।
CG/CB/SB
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৮ মে, ২০২২
দেশ জুড়ে টিকাকরণ অভিযানে এ পর্যন্ত ১৯০ কোটি ২০ লক্ষ টিকা দেওয়া হয়েছে।
দেশে চিকিৎসাধীন সংক্রমিতের সংখ্যা বর্তমানে ২০ হাজার ৬৩৫।
দেশে বর্তমানে করোনায় আক্রান্তের হার মোট আক্রান্তের ০.০৫ শতাংশ।
কোভিড মুক্তের হার বর্তমানে ৯৮.৭৪ শতাংশ।
দেশে গত ২৪ ঘণ্টায় সুস্থ হয়েছেন ৩ হাজার ৭৯ জন। এখনও পর্যন্ত সুস্থ হয়ে উঠেছেন ৪ কোটি ২৫ লক্ষ ৫৭ হাজার ৪৯৫।
দেশে গত ২৪ ঘণ্টায় নতুন করে আক্রান্ত ৩ হাজার ৪৫১ জন।
দৈনিক সংক্রমণের হার ০.৯৬ শতাংশ।
সাপ্তাহিক সংক্রমণের হার ০.৮৩ শতাংশ।
এখনও পর্যন্ত নমুনা পরীক্ষা হয়েছে ৮৪ কোটি ৬ লক্ষ।
গত ২৪ ঘণ্টায় ৩ লক্ষ ৬০ হাজার ৬১৩টি নমুনা পরীক্ষা হয়েছে।
CG/CB/SB
(Visitor Counter : 67
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ১০ই নভেম্বর, ২০২১
দেশজুড়ে টিকাকরণ অভিযানে এ পর্যন্ত ১০৯ কোটি ৬৩ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১১,৪৬৬ জন ।
বর্তমানে কোভিড মুক্ত হওয়ার হার ৯৮.২৫%। ২০২০র মার্চের পর এই হার সর্বোচ্চ।
গত চব্বিশ ঘন্টায় আরোগ্য লাভ করেছেন ১১হাজার ৯শো ৬১জন।
সারা দেশে এ পর্যন্ত মোট সুস্থ হয়েছেন ৩ কোটি ৩৭ লক্ষ ৮৭হাজার ৪৭ জন।
মোট সংক্রমিতের ১%র কম, মাত্র ০.৪১ % এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ১লক্ষ ৩৯ হাজার ৬শো ৮৩ জন।
দৈনিক সংক্রমিতের হার গত ৩৭ দিন ধরে ২ শতাংশের কম, আজ এই হার ০.৯%।
সাপ্তাহিক সংক্রমিতের হার ৪৭ দিন ধরে ২ শতাংশের নিচে রয়েছে, বর্তমানে ১.২%।
মোট নমুনা পরীক্ষা হয়েছে ৬১কোটি ৮৫লক্ষ।
CG/CB/SFS
(Visitor Counter : 113
পরিবেশওঅরণ্যমন্ত্রক
নভেম্বরে গ্লাসগোতে আয়োজিত কোপ-২৬ সফল করতে ভারত ব্রিটেনকে পূর্ণ সহযোগিতার আশ্বাস দিয়েছে
নতুন দিল্লি, ১৮ আগস্ট, ২০২১
জলবায়ু পরিবর্তন সংক্রান্ত জাতিসংঘের ফ্রেমওয়ার্ক কনভেনশন এবং প্যারিস চুক্তির প্রতি ভারত সবসময় প্রতিশ্রুতিবদ্ধ। জাতিসংঘ আয়োজিত জলবায়ু পরিবর্তন সংক্রান্ত সম্মেলন কনফারেন্স অফ দ্যা পার্টিস, কোপ-২৬ যেটি আগামী নভেম্বরে বৃটেনের গ্লাসগোতে হওয়ার কথা তার সফল করতে ভারত পূর্ণ সহযোগিতা করবে বলে পরিবেশ ও অরণ্য মন্ত্রী শ্রী ভূপেন্দ্র যাদব আশ্বাস দিয়েছেন।
পরিবেশ ও অরণ্য মন্ত্রী আজ নতুন দিল্লিতে কোপ-২৬- এর প্রেসিডেন্ট মনোনীত শ্রী অলোক শর্মার সাথে বিস্তারিত বৈঠক করেছেন। ওই বৈঠকে জলবায়ু পরিবর্তন এবং ভারত- ব্রিটেন ২০৩০ সংক্রান্ত রোডম্যাপ তৈরির বিষয়ে আলোচনা হয়েছে।
কেন্দ্রীয় মন্ত্রী বলেছেন, ভারত বিশ্বাস করে যে, জলবায়ু সংক্রান্ত ক্রিয়া-কলাপ গুলি জাতীয়ভাবে নির্ধারিত হতে হবে। জলবায়ু পরিবর্তনের বিরুদ্ধে লড়াই করার সময় জলবায়ু সংক্রান্ত সুবিচারের দিকে মনোনিবেশ করতে হবে।
তিনি বলেন জলবায়ু পরিবর্তন বিষয়ে লড়াইয়ের ক্ষেত্রে প্রধানমন্ত্রী শ্রী নরেন্দ্র মোদী জলবায়ু সংক্রান্ত স্বচ্ছ ন্যায়- নীতির প্রতি প্রতি আলোকপাত করেছেন।
পরিবেশ ও অরণ্য মন্ত্রী জলবায়ু পরিবর্তন মোকাবিলায় প্রধানমন্ত্রী শ্রী নরেন্দ্র মোদীর নেতৃত্বাধীন বৈশ্বিক উদ্যোগের কথা উল্লেখ করেছেন।
শ্রী অলোক শর্মা গ্লাসগোতে আয়োজিত কোপ- ২৬-এ ভারত নেতৃত্ব পূর্ণ ভূমিকা নেবে বলে উল্লেখ করেছেন।
CG/ SB
(Visitor Counter : 191
বিজ্ঞানওপ্রযুক্তিমন্ত্রক
মাইল্যাবের নমুনা পরীক্ষার কিট উপাদন বৃদ্ধির উদ্যোগে জৈব প্রযুক্তি দপ্তরের সহায়তা
নয়াদিল্লী, ২৫ জুলাই, ২০২০
কোভিড-১৯এর নমুনা পরীক্ষার জন্য পুনা ভিত্তিক মাইল্যাব ডিসকভারি সলিউশন একটি টেস্টিং কিট- “প্যাথোডিকেক্ট”-এর উৎপাদন বাড়ানোর উদ্যোগ নিয়েছে। জৈব প্রযুক্তি দপ্তর  এবং জৈবপ্রযুক্তি গবেষণা সহায়তা পরিষদ  এই উদ্যোগে কৌশলগত সহায়তার জন্য অর্থের যোগান দিচ্ছে।
মাইল্যাবের এমডি শ্রী হাসমুখ রাওয়াল বলেছেন, তাঁরা বিআইআরএসি-র এই সহায়তার জন্য অত্যন্ত কৃতজ্ঞ। কারণ এরফলে তাঁরা উৎপাদন বাড়াতে পেরেছেন।
ডিবিটি-র সচিব এবং বিআইআরএসি-র চেয়ারপার্সন ডঃ রেনু স্বরূপ জানিয়েছেন, এই মহামারীর বিরুদ্ধে আমাদের লড়াইতে উন্নতমানের আরটি-পিসিআর টেস্ট কিট অত্যন্ত গুরুত্বপূর্ণ। এই কিটের চাহিদা মেটাতে মাইল্যাবের প্যাথোডিটেক্ট অত্যন্ত কার্যকরী। সম্পূর্ণ দেশীয় প্রযুক্তিতে তৈরি এই কিট আমাদের প্রধানমন্ত্রী শ্রী নরেন্দ্র মোদীর আত্মনির্ভর ভারতের ভাবনার সঙ্গে মিলে যায়।
বর্তমানে মাইল্যাব ২ লক্ষ আরটি-পিসিআর এবং ৫০ হাজার আরএনএ টেস্ট কিট তৈরি করতে পারে। এই সংস্থাটি সিডিএসসিও এবং ইন্ডিয়া এফডিএ-র থেকে বরাত পেয়েছে। আইসিএমআর, এই সংস্থাটিকে নোভেল করোনা ভাইরাস ছাড়াও এনএটি, এইচআইভি, এইচবিভি এবং এইচসিভি নমুনা পরীক্ষার কিট তৈরির অনুমতি দিয়েছে।
মাইল্যাব সম্প্রতি মলিকিউলার ল্যাবরেটরি মেশিন কমপ্যাক্ট এক্সএল মেশিন বাজারে এনেছে। এর সাহায্যে নানা নমুনা পরীক্ষার বিভিন্ন বিক্রিয়ক তৈরি করা যাবে এবং আণবিক পদ্ধতিতে নানা পরীক্ষা-নিরীক্ষাও করা সম্ভব। এই মেশিনটি ভারতের গ্রামাঞ্চলে আণবিক পদ্ধতিতে নমুনা পরীক্ষার কাজে সাহায্য করবে, কারণ এটি ব্যবহারের জন্য পরিকাঠামোগত এবং অন্যান্য খরচ খুব কম হয়। যেহেতু এই মেশিনটি থেকে অনেক রকমের পরীক্ষা করা যায় তাই কম কর্মীর সাহায্যেই এটিকে চালানো সম্ভব।
ডিবিটি প্রসঙ্গে
জৈব প্রযুক্তি দপ্তর অর্থাৎ ডিবিটি কেন্দ্রীয় বিজ্ঞান ও প্রযুক্তি মন্ত্রকের অধীনস্থ একটি দপ্তর। ভারতে জৈব প্রযুক্তির উন্নয়ন এবং কৃষি, স্বাস্থ্য পরিষেবা, প্রাণী বিজ্ঞান, পরিবেশ ও শিল্পে এই প্রযুক্তির প্রয়োগ নিয়ে এই দপ্তর কাজ করে।
বিআইআরএসি প্রসঙ্গেঃ-
জৈব প্রযুক্তি দপ্তরের অধীনস্থ রাষ্ট্রায়ত্ত্ব সংস্থা জৈবপ্রযুক্তি গবেষণা সহায়তা পরিষদ  একটি অলাভজনক সংস্থা। জৈব প্রযুক্তি সংক্রান্ত বিভিন্ন সংস্থার গবেষণা ও উদ্ভাবনী কাজকর্মে এই পরিষদ সাহায্য করে থাকে।
ন্যাশনাল বায়ো ফার্মা মিশন :
কেন্দ্রের জৈব প্রযুক্তি দপ্তরের শিল্প সংস্থা এবং শিক্ষা প্রতিষ্ঠানগুলির যৌথ প্রয়াসে বিভিন্ন গবেষণামূলক কাজে গতি আনার জন্য উদ্যোগ নেওয়া হয়েছে। কেন্দ্রীয় মন্ত্রিসভা একাজে ২৫ কোটি মার্কিন ডলারের সমতুল একটি তহবিল তৈরি করেছে। জৈব প্রযুক্তি গবেষণা সহায়তা পরিষদ একাজে সাহায্য করছে। ভারতের জনসাধারণকে উন্নতমানের এবং আয়ত্বাধীন খরচে চিকিৎসা পরিষেবা দেওয়া এই কর্মসূচির উদ্দেশ্য। টিকা, চিকিৎসা সরঞ্জাম, রোগ নির্ণয়ের যন্ত্রপাতি উদ্ভাবনের কাজে এই প্রকল্প সাহায্য করে থাকে।
(CG/CB/NS